钦定古今图书集成/明伦汇编/官常典/第391卷 > 隋
## 钦定古今图书集成/明伦汇编/官常典/第391卷 > 隋

隋制，门下省设纳言，统“给事黄门、谏议之属。”

按《隋书百官志》，“高祖既受命，改周之六官，其所制名，
多依前代之法。置门下省，纳言二人，给事黄门侍郎
四人，录事通事令史各六人；又有散骑常侍、通直散
骑常侍各四人，谏议大夫七人，散骑侍郎四人，员外
散骑常侍六人，通直散骑侍郎四人，并掌部从朝直。
又有给事二十人，员外散骑侍郎二十人，奉朝请四”
十人，并掌同散骑常侍等，兼出使劳问。统城门、尚食、
尚药、符玺、御府、殿内等六局。城门局，校尉二人，直长
四人。尚食局，典御二人，直长四人，食医四人。尚药局，
典御二人，侍御医直长各四人，医师四十人。符玺、御
府、殿内局，监各二人，直长各四人。　纳言为正三品，
散骑常侍为从三品，给事黄门侍郎、通直散骑常侍
为正四品；城门校尉、谏议大夫为从四品；散骑侍郎、
员外散骑常侍、尚食、尚药典御为正五品；通直散骑
侍郎为从五品；符玺监、御府监、殿内监为正六品；给
事城门直长为从六品；员外散骑侍郎、御医、尚食、尚
药直长为正七品；符玺、御府、殿内等直长、奉朝请为
从七品；门下录事为从八品。尚食、尚医局丞，为正九
品。

### 文帝开皇六年以给事郎隶吏部罢员外散骑常侍等员

按《隋书高祖本纪》，不载。　按《百官志》：“开皇六年，吏部
别置朝议、通议、朝请、朝散、给事承奉、儒林、文林等八
郎，武骑、屯骑、骁骑、游骑、飞骑、旅骑、云骑、羽骑八尉，其
品则正六品以下，从九品以上，上阶为郎，下阶为尉。
散官番直，常出使监检，罢门下省员外散骑常侍、奉
朝请、通事令史员。”

开皇十四年，门下省置主事令史员。

按《隋书高祖本纪》，不载。　按《百官志》，“十四年诸省各
置主事令史员。”

### 炀帝大业三年减门下省给事员移吏部给事郎为门下省职而废谏议大夫

按《隋书炀帝本纪》，不载。　按《百官志》，炀帝即位，多所
改革。三年定令门下省减给事黄门侍郎员，置二人，
去给事之名，移吏部给事郎名，为门下之职，位次黄
门下，置员四人，从五品省读奏案。废散骑常侍、通直
散骑常侍、谏议大夫、散骑侍郎等常员。改符玺监为
郎，置员二人，为从六品。加录事阶，为正八品。以城门
殿内、尚食、尚药、御府等五局隶殿内省。

大业十二年。又改纳言为“侍内。”

按《隋书炀帝本纪》。不载。　按《百官志》云云。